**ELŐTERJESZTÉS KÍSÉRŐLAP**

**E-szám: 58/2017.**

**Tárgy: Döntés a Belügyminisztérium által „Önkormányzati feladatellátást szolgáló fejlesztések támogatására” meghirdetett pályázat benyújtásáról**

**Előterjesztő neve:** Kiszelné Mohos Katalin polgármester

**Előadó neve:** Dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2017. április 19.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. április 19.**

**polgármester**

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszterrel közösen pályázatot hirdet „Önkormányzati feladatellátást szolgáló fejlesztések támogatásra”.

A támogatás célja az önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében.

Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések megvalósulása.

Pályázati alcélok:

a) Kötelező önkormányzati feladatot ellátó intézmények fejlesztése, felújítása, (továbbiakban: intézményfejlesztés)

aa) Meglévő, bölcsődei ellátást nyújtó intézmény épületének vagy helyiségének infrastrukturális fejlesztése, felújítása

ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),

ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása (a továbbiakban: egészségügyi fejlesztés)

ad) Közös önkormányzat székhely hivatalának infrastrukturális fejlesztése, felújítása (a továbbiakban: hivatalfejlesztés)

b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban: sportfejlesztés)

c) Belterületi utak, járdák, hidak felújítása

Egy önkormányzat az a)-c) alpontok szerinti célok közül csak egyre nyújthat be pályázatot. Az a) (intézményfejlesztés) pont szerinti pályázat esetében legfeljebb egy intézmény fejlesztése támogatható.

Az alcélok közül az ac) egészségügyi fejlesztés területére tartozó projekt megvalósítását javasoljuk, ahol a projekt tárgya a felnőtt orvosi rendelő (2094 Nagykovácsi, Száva utca 4., hrsz. 384) korszerűsítése.

A 2004-ben történt részleges felújítás óta az épületben csak állagmegóvási munkák történtek. A nyílászárók elavultak, rossz minőségűek, cseréjük eleve szükséges. A tető állapota leromlott, a héjazat cserére szorul, és a lapostető felújítása sem halasztható sokáig.

Tekintettel az eleve szükséges beavatkozásokra, célszerűnek tartjuk az épület állagmegóvással kapcsolatos, valamint energetikai korszerűsítési munkálatait összhangba hozni, és egy projekt keretében elvégezni. Így egyrészt a kivitelezés gördülékenyebb és olcsóbb lesz, másrészt – az energetikai értékek jelentős javulása révén – az épület fenntartási költsége is csökken.

Az egészségügyi fejlesztés alcél keretében tehát lehetőség nyílik arra, hogy a felnőtt orvosi rendelő épületében az alább felsorolt, energetikai korszerűsítésre irányuló tevékenységek valósuljanak meg:

* fűtött teret határoló nyílászárók cseréje,
* külső fal, lapostető, padlás födém hőszigetelése,
* a tető felújítása, a fedés cseréje, bádogozás,
* hűtés kialakítása (klimatizáció),
* szükség esetén kazáncsere (a jelenlegi kazán bevizsgálását követően).

A projekt megvalósításához szükséges, előzetesen kalkulált összköltség 31.443.917,- Ft. A pályázatban elnyerhető maximális támogatási összeg 30.000.000,- Ft, melyből az Önkormányzat 29.871.721,- Ft-ra pályázik. A pályázni kívánt összeghez az Önkormányzat részéről kerekítve 5,00% mértékű önrész, azaz 1.572.196,- Ft biztosítása szükséges.

A pályázati önrész összegét az Önkormányzat a 2017. évi költségvetés általános tartaléka terhére tudja biztosítani.

A határozatok elfogadásához egyszerű szavazattöbbség szükséges.

Nagykovácsi, 2017. április 19.

Kiszelné Mohos Katalin

polgármester

**HATÁROZATI JAVASLAT**

**Tárgy:** **Döntés a Belügyminisztérium által „Önkormányzati feladatellátást szolgáló fejlesztések támogatására” meghirdetett pályázat benyújtásáról.**

Nagykovácsi Nagyközség Önkormányzatának Képviselő-testülete úgy dönt, hogy

1. a Belügyminisztérium által „Önkormányzati feladatellátást szolgáló fejlesztések támogatására” tárgyú, „Kötelező önkormányzati feladatot ellátó intézmények fejlesztése, felújítása” ac) „Egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása” alcélú pályázaton részt vesz. A pályázat Nagykovácsi felnőtt orvosi rendelőjének (2094 Nagykovácsi, Száva utca 4., hrsz. 384) energetikai korszerűsítésére irányul.
2. a pályázaton való részvételhez szükséges, kerekítve 5,00% mértékű önerőt, azaz 1.572.196,- Ft-ot a 2017. évi költségvetés általános tartaléka terhére biztosítja.
3. Felhatalmazza a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** Polgármester, Jegyző